218 BERGSOE. 



gunt aut summara partem eorum perforant (ut in osse frontali accidit) 

 feminae in os se immergentes profundas foveas efficiunt, ut crania museo- 

 nun satis ostendunt. Si vero canales mucosi aut musculis aut adipe susti- 

 nentur (ut in occipite et in praeoperculo) irregulariter a feminis dilatan- 

 tur neque ossa foveis imprimuntur. 



Femina a Majo usque ad Augustum ova parit. Quae, ut apud caetera 

 Copepoda, saccis ovigeris inclusa, appendicibus corporis Hateralibus et 

 ventralibus suffulta et circumdata sunt. Ova non in foveis excluduntur, 

 sed per canales mucosos in mare extruduntur, ubi excludantur necesse 

 est. Propterea quod Xiphias et parasitus ejus eodem tempore ova pariunt, 

 verisimile est, larvas parasiti cutem capitis parvorum Xiphiarum perfo- 

 rare; sed ignoramus adhuc quomodo larva crescat et mutetur et quo- 

 modo vivat. 



Animalculum copepodiforme (1) a clarissimo Steenstrupio descriptum 

 est mas Philicbthyis Xiphiae. Apud animalia viva rimae genitali feminae 

 lex affixus invenitur, vulgo sub saccis ovigeris absconditus. Tactus, 

 femina relicta, mucum foveae celerrime pernatat, qua agilitate a femina 

 pêne immobili magnopere discedit. Uni feminae plures mares nunquam 

 affixisunt ; feminae vero maribus carentes saepius inveniuntur. Nam, capto 

 pisce, mas, femina relicta, per canales mucosos, quibus foveae inter se 

 conjunctae sunt, effugere conatur. Saepissime mas alicubi in fovea mor- 

 tuus invenitur. 



Quod ad situm et formam fovearum attinet, haec animadvertere operae 

 pretium est. Situs fovearum nulla alia re quam lineis, quas sequuntur 

 canales mucosi, definitur; sed summa linea illorum canalium (linea 

 supraorbitalis) is locus est ubi parasitus saepissime invenitur, et praecipue 

 paulum supra orbitam in osse frontali fere semper fovea est (fovea fron- 

 talis) exemplaria perfectissima continens. Pone foveam frontalem, quae 

 vulgo maxima est, interdum una vel plures foveae ossi impressae sunt. 

 Quae quo propius ad occiput accedunt, eo minores sunt ; ultimarum in 

 osse nullum vestigium apparet ; parasitus hic canalem mucosum solum 

 habitat. x\nte foveam frontalem usque ad radicem gladii animal rarius 

 invenitur. Foveae hic semper frontali minores sunt et os leviore vestigio 

 imprimunt. In linea canalium mucosorum descendenti, quae supra ossa 

 infraorbitalia sub oculum progreditur, parasitus interdum, sed rarius 

 invenitur. Ossa plana, quae hic infra sunt, non imprimit, et in ea parte 

 canalium mucosorum, quae ossibus infraorbitalibus suffulta longius pro- 

 cedit, vix invenitur. 



Ubi foveae in ossa infra jacentia immersae sunt, forma iis regularis 

 oblongo-ovalis est. Triplo longiores quam latiores sunt, et axis earum 



(1) Vide loc. cit., p. 23,0. 



